[Video] Ystervark speel klaar met luislang‘n Skermskoot uit die video ŉ Video van ŉ luislang wat met ŉ ystervark se penne deurboor is toe hy gepoog het om dié dier te eet, versprei soos ŉ veldbrand op sosiale media. ŉ Brasiliaanse man het dié video verlede maand met sy selfoon afgeneem en die video lok intussen wyd aandag op sosiale media. Luislange leef gewoonlik van vlermuise, muise, voëls en akkedisse, maar dié luislang was vermoedelik desperaat vir iets om te eet. Die ystervark het lewend daarvan afgekom nadat hy die slang met honderde van sy penne bygedam het. Om die slang se petalje selfs te vererger het die videograaf se hond ook vir die slang begin blaf en het die reptiel behoorlik bontgestaan om homself te probeer verdedig. Volgens berigte het die slang die voorval nie oorleef nie. In 2015 het ŉ ander video die ronde op sosiale media gedoen toe ŉ luislang ŉ ystervark van sowat 15 kg ingesluk het. Die slang is dood toe hy verskeie keer probeer het om die dier uit te spoeg en die penne sy lyf deurboor het. https://youtu.be/uxq4dgNrHic Die voorval in 2015: